— Хто б што ні сцвярджаў пра сённяшніх “Песняроў”, для мяне важна, што ёсць тыя, хто падхапіў мулявінскі сцяг і з гонарам яго нясе! — з хваляваннем прамаўляе Ірына Аркадзьеўна. — Ніхто не вечны, і ў гэтым ансамблі таксама, але пераемнасцю пакаленняў ён вылучаецца, уменнем захоўваць традыцыі, шукаць і ўвасабляць новае. Значыць, гэта і ёсць сапраўдныя “Песняры”. І дзякуй вашай, не, нашай газеце “Культура”, што вы гэта разумееце!